sv da eo en da da da sv en da sv da en da en sv en sv da da da da da da en en sv da da
BAH.30 - Falkestander med snor | UNESCO Samlingerne
Falkestanderen sættes i sandet under træning eller jagt med falke, så falken kan hvile på den. Beklædningen med plastikgræs siges at være bedre end de tidligere anvendte stofbeklædninger, idet luft kan passere gennem plastikken og dermed modvirke skader på falkens trædepuder. Falken bindes til standeren for, at den ikke skal flyve bort. Falken har været et vigtigt jagtdyr i beduinsamfundene, og blandt Bahrains sheikhe er der stadig stor prestige i at have en god og flot falk. Men Bahrain er for lille til rigtig falkejagt. Man træner derfor blot falkene i Bahrains ørken, for så at tage på større jagtture i nabolandene, især Saudi-Arabien, Iran eller Pakistan. Falkene trænes af falkonérer, der er ansat af en sheikh, et medlem af kongefamilien.
UNESCO Samlingerne  - Moesgaard Museum, Moesgård Allé 15, 8270 Højbjerg - Tlf. 23447110 - E-mail: unesco@moesgaardmuseum.dk